बीजेपी विधायक आकाश विजयवर्गीय की बढ़ी मुश्किलें, पार्टी की अनुशासन समिति ने जारी किया कारण बताओ नोटिस  
बीजेपी विधायक आकाश विजयवर्गीय की बढ़ी मुश्किलें
पार्टी ने जारी किया कारण बताओ नोटिस
पीएम मोदी ने भी इस घटना पर नाराजगी जाहिर की थी
BJP Disciplinary Committee has issued a showcause notice to Indore MLA Akash Vijayvargiya who had attacked a municipal corporator with a cricket bat last month (file pic) pic.twitter.com/Ha74T9ssrA
निगम अधिकारी की क्रिकेट बैट से पिटाई किए जाने का जिक्र 'इंदौर की घटना' के रूप में करते हुए प्रधानमंत्री ने कहा था, 'वह कोई भी हों, किसी के भी पुत्र हों, इस तरह का घमंड और व्यवहार बर्दाश्त नहीं किया जा सकता और उनके खिलाफ कार्रवाई की जानी चाहिए.' बताया गया कि प्रधानमंत्री ने आकाश विजयवर्गीय की टिप्पणी 'निवेदन, आवेदन, दनादन' का भी जिक्र किया, और कहा, 'यह किस तरह की भाषा है.?'
गौरतलब है कि अवैध कब्जों को हटाने के लिए पहुंचे निगम अधिकारी को दौड़ा-दौड़ाकर क्रिकेट बैट से मारते हुए कैमरे में कैद हो जाने के बाद इंदौर से BJP के विधायक आकाश विजयवर्गीय को गिरफ्तार किया गया था. उसके बाद भी आकाश ने पत्रकारों से बातचीत में कहा था, 'पहले आवेदन, फिर निवेदन और फिर दनादन.'
रविवार को जमानत पर रिहा होने के बाद आकाश विजयवर्गीय का उनके पिता कैलाश विजयवर्गीय और अन्य लोगों ने नायक के रूप में माला पहनाकर स्वागत किया था.